
ŠIAULIŲ JAUNŲJŲ TURISTŲ CENTRAS
	

AIŠKINAMASIS RAŠTAS
PRIE 2019 METŲ FINANSINIŲ ATASKAITŲ RINKINIO 

2020-04-15
Šiauliai

I. BENDROJI DALIS
	

	Šiaulių jaunųjų turistų centras yra juridinis asmuo, turintis sąskaitą banke ir antspaudą su Lietuvos valstybės herbu ir savo pavadinimu. Jaunųjų turistų centras savo veiklą grindžia  Lietuvos Respublikos Konstitucija, Lietuvos Respublikos įstatymais, Lietuvos Respublikos Vyriausybės nutarimais, Švietimo ir mokslo ministro įsakymais, kitais Lietuvos Respublikos teisės aktais, Šiaulių jaunųjų turistų centro nuostatais.
	Šiaulių jaunųjų turistų centro steigėja ir  savininkė yra Šiaulių miesto savivaldybė.
Biudžetinė įstaiga Šiaulių jaunųjų turistų centras finansuojama iš Šiaulių miesto savivaldybės biudžeto. 
Įstaigos adresas – Rygos 36, Šiauliai. Įstaigos kodas – 190540196. Draudėjo kodas – 799736.
Įstaigos veikla – neformalusis vaikų švietimas. 
Šiaulių jaunųjų turistų centras vykdo nuostatuose nustatytas funkcijas.
Šiaulių jaunųjų turistų centro tikslas – tenkinti vaikų ir jaunimo pažinimo, lavinimosi ir saviraiškos poreikius per orientavimosi sporto, turizmo, kraštotyros veiklą, padėti jiems tapti aktyviais visuomenės nariais.
Per ataskaitinį laikotarpį nuo 2019 m. sausio 1 d. iki 2019 m. gruodžio 31 d. vidutinis darbuotojų skaičius buvo 34.
Įstaiga neturi kontroliuojamųjų ar asocijuotųjų subjektų.
Svarbių sąlygų, kurios gali paveikti tolesnę Šiaulių jaunųjų turistų centro veiklą,  neįžvelgiama.
Šiaulių jaunųjų turistų centro finansinės ataskaitos teikiamos už pilnus 2019 finansinius metus.
Finansinėse ataskaitose pateikiami duomenys išreikšti valiuta – eurais.


II. APSKAITOS POLITIKA


Vykdydama Lietuvos Respublikos Vyriausybės 2006 m. spalio 30 d. nutarimu Nr. 1065 patvirtintą Lietuvos Respublikos viešojo sektoriaus atskaitomybės įstatymo koncepciją ir 2007 m. birželio 26 d. priimtą Lietuvos Respublikos viešojo sektoriaus atskaitomybės įstatymą, kuris nustato viešojo sektoriaus subjekto finansinių ataskaitų rinkinį ir biudžeto vykdymo ataskaitų rinkinį, šių rinkinių sudarymo reikalavimus ir atsakomybę už ataskaitų rinkinio sudarymą ir pateikimą, nuo 2010 m. sausio 1 d. Šiaulių jaunųjų turistų centro buhalterinė apskaita tvarkoma pagal viešojo sektoriaus apskaitos ir finansinės atskaitomybės standartų reikalavimus (VSAFAS), vadovaujantis Šiaulių jaunųjų turistų centro direktoriaus 2018 m. gruodžio 20 d. įsakymu Nr. ĮVK-65 „ Dėl Šiaulių jaunųjų turistų centro apskaitos tvarkos patvirtinimo“, bei kitais teisės aktais.
 Įstaiga sudaro žemesniojo lygio viešojo sektoriaus subjektų finansines ataskaitas, kurios atitinka VSAFAS reikalavimus.


Nematerialusis turtas

Nematerialusis turtas yra pripažįstamas, jei atitinka 13-ame VSAFAS pateiktą sąvoką ir nematerialiajam turtui nustatytus kriterijus. 
Nematerialusis turtas pirminio pripažinimo metu apskaitoje yra registruojamas įsigijimo savikaina. Visas įstaigos nematerialiojo turto naudingo tarnavimo laikas yra ribotas. Finansinėse ataskaitose rodomas likutine verte. Nematerialiojo turto amortizuojamoji vertė paskirstoma per visą nustatytą turto naudingo tarnavimo laiką tiesiogiai proporcingu metodu.
Nematerialiojo turto naudingo tarnavimo laikas ir amortizacijos normatyvai nustatyti ir patvirtinti Šiaulių miesto tarybos 2010 m. balandžio 29 d. sprendimu Nr. T-139.
Visos išlaidos susijusios su nematerialiojo turto priežiūra pripažįstamos ataskaitinio laikotarpio sąnaudomis. Esminiu nematerialiojo turto pagerinimu laikomas programinės įrangos patobulinimas, kuris neapima eilinių trūkumų taisymo, yra naujo modulio įdiegimas, naujos versijos sukūrimas.

Ilgalaikis materialusis turtas

Ilgalaikis materialusis turtas pripažįstamas ir registruojamas apskaitoje, jei jis atitinka 12-ame VSAFAS pateiktą ilgalaikio turto sąvoką ir nustatytus ilgalaikio materialiojo turto pripažinimo kriterijus. 
 Ilgalaikis materialusis turtas pagal pobūdį skirstomas į pagrindines grupes, nustatytas VSAFAS.
Ilgalaikis materialusis turtas pirminio pripažinimo metu apskaitoje yra registruojamas įsigijimo savikaina, pagal ilgalaikio materialiojo turto vienetus, kaip nurodyta Šiaulių jaunųjų turistų centro ilgalaikio materialiojo turto apraše. Ilgalaikis materialusis turtas finansinėse ataskaitose rodomas likutine verte. Ilgalaikio materialiojo turto nudėvimoji vertė paskirstoma per visą nustatytą turto naudingo tarnavimo laiką tiesiogiai proporcingu metodu. Ilgalaikio materialiojo turto vieneto nusidėvėjimas pradedamas skaičiuoti nuo sekančio mėnesio pirmos dienos, kai turtas pradedamas naudoti.
Kai ilgalaikis turtas parduodamas arba nurašomas, jo įsigijimo savikaina, sukauptas nusidėvėjimas ir, jei yra, nuvertėjimas, nurašomi. 
Ilgalaikio materialiojo turto apskaitos ypatumai detaliai aprašyti Šiaulių jaunųjų turistų centro ilgalaikio materialiojo turto apskaitos tvarkos apraše.
Ilgalaikio turto nusidėvėjimo normatyvai nustatyti ir patvirtinti Šiaulių miesto tarybos 2010 m. balandžio 29 d. sprendimu Nr. T-139. Taigi vadovaujantis šiais patvirtintais normatyvais Šiaulių jaunųjų turistų centre nustatytas atskirų ilgalaikio materialiojo turto grupių naudingas tarnavimo laikas.

Atsargos

Atsargų apskaita įstaigoje tvarkoma pagal 8-ąjį VSAFAS. Pirminio pripažinimo metu atsargos įvertinamos įsigijimo savikaina. Prie atsargų priskiriamas atiduotas naudojimui ūkinis inventorius. Visas įgytas inventorius atiduodamas naudojimui. Atiduoto naudojimui ūkinio inventoriaus vertė iš karto įtraukiama į sąnaudas. Naudojamo ūkinio inventoriaus kiekinė ir vertinė apskaita tvarkoma nebalansinėje sąskaitoje. Nenaudojamo ūkinio inventoriaus įstaiga neturi. 



Finansinis turtas

Finansinio turto apskaitos metodai ir taisyklės nustatyti 17-ajame VSAFAS „ Finansinis turtas ir finansiniai įsipareigojimai“. Įstaigoje finansinis turtas yra grynųjų pinigų formoje.
Pinigai ir pinigų ekvivalentai

	Pinigus sudaro pinigai kasoje (tėvų įmokų bei pajamų už atsitiktines paslaugas lėšos) ir banko sąskaitose, kurių įstaiga turi tris. Pinigų ekvivalentai yra trumpalaikės, likvidžios investicijos, kurios gali būti greitai ir lengvai iškeičiamos į žinomą pinigų sumą. Tokių investicijų terminas neviršija trijų mėnesių, o vertės pokyčių rizika yra labai nedidelė.


Gautinos sumos

Gautinos sumos pirminio pripažinimo metu įvertinamos įsigijimo savikaina. Ilgalaikės gautinos sumos ataskaitose parodomos amortizuota savikaina, atėmus nuvertėjimo nuostolius, o trumpalaikės gautinos sumos – įsigijimo savikaina, atėmus nuvertėjimo nuostolius.


Finansavimo sumos

	Finansavimo sumų apskaitos metodai ir taisyklės nustatyti 20-ajame VSAFAS „Finansavimo sumos“.
	Finansavimo sumos pripažįstamos, kai atitinka VSAFAS nustatytus kriterijus.
	Finansavimo sumos – viešojo sektoriaus subjekto iš valstybės ir savivaldybių biudžetų, Valstybinio socialinio draudimo fondo, Privalomojo sveikatos draudimo fondo, kitų išteklių fondų, Europos Sąjungos, Lietuvos ir užsienio paramos fondų gauti arba gautini pinigai arba kitas turtas, skirtas viešojo sektoriaus subjekto įstatuose nustatytiems tikslams ir programoms įgyvendinti. Finansavimo sumos apima ir viešojo sektoriaus subjekto gautus arba gautinus pinigus, ir kitą turtą pavedimams vykdyti, kitas lėšas viešojo sektoriaus subjekto išlaidoms dengti ir paramos būdu gautą turtą.
	Šiaulių jaunųjų turistų centro gautos (gautinos) finansavimo sumos pagal paskirtį skirstomos į:
	- finansavimo sumas nepiniginiam turtui įsigyti;
	- finansavimo sumas kitoms išlaidoms kompensuoti.
	Finansavimo sumos nepiniginiam turtui įsigyti gaunamos kaip nemokamai gautas ilgalaikis turtas, įskaitant paramą, arba kaip pinigai, skirti ilgalaikiam turtui įsigyti.
	Finansavimo sumos kitoms išlaidoms dengti yra skirtos ataskaitinio laikotarpio išlaidoms  kompensuoti. Taip pat finansavimo sumomis, skirtomis kitoms išlaidoms kompensuoti, yra laikomos visos likusios finansavimo sumos, nepriskiriamos ilgalaikiam  turtui įsigyti.
	Gautos (gautinos) ir panaudotos finansavimo sumos arba jų dalis pripažįstamos finansavimo pajamomis tais laikotarpiais, kuriais patiriamos su finansavimo sumomis susijusios sąnaudos.
Finansavimo sumos – Šiaulių jaunųjų turistų centro iš valstybės  ir savivaldybės biudžeto, ir kitų šaltinių gauti arba gautini pinigai bei kitas turtas, skirti Šiaulių jaunųjų turistų centro nuostatuose nustatytiems tikslams pasiekti, vykdomoms programoms įgyvendinti. 


[bookmark: _Toc185240816]Finansiniai įsipareigojimai

	Finansinių įsipareigojimų apskaitos principai, metodai ir taisyklės nustatyti 17-ajame VSAFAS „Finansinis turtas ir finansiniai įsipareigojimai“, 18-ajame VSAFAS „Atidėjiniai, neapibrėžtieji įsipareigojimai, neapibrėžtasis turtas ir įvykiai pasibaigus ataskaitiniam laikotarpiui“, 19-ajame VSAFAS „Nuoma, finansinė nuoma (lizingas) ir kitos turto perdavimo sutartys“ ir 24-ajame VSAFAS „Išmokos darbuotojams ir pensijų planai“. Finansiniai įsipareigojimai skirstomi į ilgalaikius ir trumpalaikius. Ilgalaikiams finansiniams įsipareigojimams priskiriami ilgalaikiai atidėjiniai, ilgalaikės finansinės skolos ir kiti ilgalaikiai įsipareigojimai. Trumpalaikiams įsipareigojimams priskiriami ilgalaikių atidėjinių einamųjų metų dalis ir trumpalaikiai atidėjiniai, trumpalaikės finansinės skolos, pervestinos finansavimo sumos, pervestinos sumos į biudžetus, mokėtinos sumos, susijusios su vykdoma veikla.
  Finansinių įsipareigojimų Šiaulių jaunųjų turistų centras neturi.


Atidėjiniai

	Atidėjiniai pripažįstami ir registruojami apskaitoje  tik tada, kai dėl įvykio praeityje įstaiga turi dabartinę teisinę prievolę ar neatšaukiamą pasižadėjimą ir tikėtina, kad jam įvykdyti bus reikalingi ištekliai, o įsipareigojimo suma gali būti patikimai įvertinta. Atidėjiniai yra peržiūrimi paskutinę kiekvieno ataskaitinio laikotarpio dieną ir koreguojami, atsižvelgiant į naujus įvykius ar aplinkybes, kad parodytų tiksliausią dabartinį vertinimą.
	Suformuotų atidėjinių Šiaulių jaunųjų turistų centras neturi.


Finansinė nuoma (lizingas)

            Lizingas, kuris taip pat minimas kaip finansinė arba išperkamoji nuoma – tai lizingo bendrovių teikiama paslauga, kuri jos gavėjui leidžia įsigyti tam tikrą daiktą, sutartą laiko tarpą mokant pinigus už jį dalimis. Savo pirkiniu paslaugos gavėjas gali naudotis nuo sandorio sudarymo, iki kol sueis sutarties terminas ir nutrūks sutartis, arba gavėjas lizinguojamą daiktą galutinai išsipirks.
		Šiaulių jaunųjų turistų centras finansinės nuomos (lizingo) neturi.


Pajamos

	Pajamų apskaitos principai, metodai ir taisyklės nustatyti 9-ajame VSAFAS „Mokesčių ir socialinių įmokų pajamos”, 10-ajame VSAFAS „Kitos pajamos“ ir 20-ajame VSAFAS „Finansavimo sumos“.
	Pajamų apskaitai taikomas kaupimo principas. Finansavimo pajamos pripažįstamos tuo pačiu laikotarpiu, kai yra patiriamos su šiomis pajamomis susijusios sąnaudos. Registruojant visas su finansavimo pajamų pripažinimu susijusias operacijas, nurodomai, kokios valstybės funkcijos ir kurios programos vykdymui buvo pripažintos finansavimo pajamos.
	 Pajamos, išskyrus finansavimo pajamas, pripažįstamos, kai tikėtina, jog įstaiga gaus su sandoriu susijusią ekonominę naudą, kada galima patikimai įvertinti pajamų sumą ir kada įstaiga gali patikimai įvertinti su pajamų uždirbimu susijusias sąnaudas. 
	Pajamomis laikoma tik pačios įstaigos gaunama ekonominė nauda. Pajamos registruojamos apskaitoje ir rodomos finansinėse ataskaitose tą ataskaitinį laikotarpį, kurį yra uždirbamos.
	Pajamų apskaitos ypatumai detaliai aprašomi Jaunųjų turistų centro apskaitos politikos pajamų tvarkos apraše.


Sąnaudos

	Sąnaudų apskaitos principai, metodai ir taisyklės nustatyti 11-ajame VSAFAS „Sąnaudos“. Sąnaudų, susijusių su  turtu, finansavimo sumomis ir įsipareigojimais, apskaitos principai nustatyti jų apskaitą reglamentuojančiuose VSAFAS. 
	Sąnaudos apskaitoje pripažįstamos vadovaujantis kaupimo ir palyginamumo principais tuo ataskaitiniu laikotarpiu, kai uždirbamos su jomis susijusios pajamos, neatsižvelgiant į pinigų išleidimo laiką. Tais atvejais, kai per ataskaitinį laikotarpį padarytų išlaidų neįmanoma tiesiogiai susieti su tam tikrų pajamų uždirbimu ir jos neduos ekonominės naudos ateinančiais ataskaitiniais laikotarpiais, šios išlaidos pripažįstamos sąnaudomis tą patį laikotarpį, kada buvo patirtos.
[bookmark: _Toc185240818]	Sąnaudų dydis įvertinamas sumokėta arba mokėtina pinigų arba jų ekvivalentų suma. Tais atvejais, kai numatytas ilgas atsiskaitymo laikotarpis ir palūkanos nėra išskirtos iš bendros mokėtinos sumos, sąnaudų dydis įvertinamas diskontuojant atsiskaitymo sumą taikant rinkos palūkanų normą. Sąnaudų apskaitos ypatumai detaliai aprašomi Šiaulių jaunųjų turistų centro apskaitos politikos sąnaudų apskaitos tvarkos apraše.

Turto nuvertėjimas

[bookmark: _Toc165137900]	Turto nuvertėjimo apskaitos principai, metodai ir taisyklės nustatyti 8-ajame VSAFAS „Atsargos“, 17-ajame VSAFAS „Finansinis turtas ir finansiniai įsipareigojimai“ ir 22-ajame VSAFAS „Turto nuvertėjimas“.
	Nuostoliai dėl turto nuvertėjimo apskaitoje pripažįstami pagal nuvertėjimo požymius. Turto nuvertėjimo atveju yra mažinama turto vieneto balansinė vertė, tačiau išsaugoma informacija apie turto įsigijimo savikainą, t.y. turto vieneto įsigijimo savikaina apskaitoje lieka tokia pati kaip iki nuvertėjimo nustatymo, o nuvertėjimas registruojamas atskiroje sąskaitoje. Turto nuvertėjimas apskaitoje yra registruojamas ne didesne verte nei turto balansinė vertė. Pripažinus ilgalaikio materialiojo ir nematerialiojo turto nuvertėjimo nuostolį, perskaičiuojamos būsimiems ataskaitiniams laikotarpiams tenkančios turto nusidėvėjimo (amortizacijos) sumos, kad turto nudėvimoji (amortizuojamoji) vertė po nuvertėjimo būtų tolygiai paskirstyta per visą likusį jo naudingo tarnavimo laiką, t.y. nuvertėjimo suma nudėvima per likusį naudingo tarnavimo laiką, mažinant nusidėvėjimo sąnaudas.

Neapibrėžtieji įsipareigojimai ir neapibrėžtasis turtas

[bookmark: _Toc185240819]	Neapibrėžtųjų įsipareigojimų ir neapibrėžtojo turto apskaitos principai nustatyti 18-ajame VSAFAS „Atidėjiniai, neapibrėžtieji įsipareigojimai, neapibrėžtasis turtas ir įvykiai pasibaigus ataskaitiniam laikotarpiui“. Neapibrėžtas turtas finansinėse ataskaitose neparodomas, kol nėra aišku ar jis duos įstaigai ekonominės naudos.

Įvykiai pasibaigus ataskaitiniam laikotarpiui

	Įvykių, pasibaigus ataskaitiniam laikotarpiui, apskaitos ir pateikimo finansinėse ataskaitose taisyklės nustatytos 18-ajame VSAFAS „Atidėjiniai, neapibrėžtieji įsipareigojimai, neapibrėžtasis turtas ir įvykiai pasibaigus ataskaitiniam laikotarpiui“.


[bookmark: _Toc185240821]Informacijos pagal segmentus pateikimas

	Informacijos pagal segmentus pateikimo finansinėse ataskaitose reikalavimai nustatyti 25-ajame VSAFAS „Atsiskaitymas pagal segmentus“. Informacija apie segmentus padeda finansinių ataskaitų vartotojams nustatyti viešojo subjekto veiklos kryptis ir apimtis, tinkamai paskirstyti išteklius, reikalingus viešojo sektoriaus subjekto veiklai vykdyti.

Apskaitos klaidų taisymas

	Apskaitos klaidų taisymo taisyklės nustatytos 7-ajame VSAFAS „Apskaitos politikos,
apskaitinių įverčių keitimas ir klaidų taisymas“. Ataskaitiniu laikotarpiu gali būti pastebėtos
apskaitos klaidos, padarytos praėjusių ataskaitinių laikotarpių finansinėse ataskaitose. Šiaulių jaunųjų turistų centro apskaitos politikoje nustatyta, kad apskaitos klaida laikoma esmine, jei jos vienos vertės išraiška arba kartu su kitų to ataskaitinio laikotarpio klaidų vertinėmis išraiškomis yra didesnė nei 0,5 procento per finansinius metus gautų finansavimo sumų vertės arba 0,25 procento turto vertės.

Apskaitos sistema

            Šiaulių jaunųjų turistų centro apskaitai tvarkyti yra naudojamas programinės įrangos paketas „PROGRA“, kuris sukonfigūruotas taip, kad būtų galima įstaigos apskaitą tvarkyti remiantis teisės aktų ir jaunųjų turistų centro Apskaitos vadovo reikalavimais. Apskaitos įrašai sisteminami apskaitos registruose pagal apskaitos dokumentus. Apskaitos registrų forma, turinys ir skaičius aprašyti Šiaulių jaunųjų turistų centro apskaitos politikoje.

III. PASTABOS

Finansinės būklės ataskaitos pagal 2019 m. gruodžio 31 d. duomenis sumų paaiškinimas:

ILGALAIKIS TURTAS


Nematerialusis turtas
Nematerialusis turtas apskaitoje registruojamas įsigijimo savikaina, finansinėje atskaitomybėje parodomas įsigijimo savikaina, atėmus sukauptą amortizaciją ir jo vertės sumažėjimą. Amortizacija skaičiuojama pagal tiesiogiai proporcingą (tiesinį) metodą. Nematerialiojo turto eksploatavimo išlaidos priskiriamos to ataskaitinio laikotarpio, kuriuo jos buvo patirtos, sąnaudoms.
Šiaulių jaunųjų turistų centro nematerialiojo turto įsigijimo savikainą sudaro 1623,90 €, sukaupta amortizacijos suma laikotarpio pradžioje – 1623,90, o ataskaitinio laikotarpio pabaigoje – 1623,90 €. Taigi likutinė turto vertė  - 0,00 €.
Įstaigoje naudojamas visiškai amortizuotas nematerialusis ilgalaikis turtas, kurio likutinė vertė yra 0,00 €, tai buhalterinė programa „Progra“, programinė įranga  „Windows XP home edition“, programinė įranga „Windows XP HE SP“ ir kt.
Per 2019 metus Šiaulių jaunųjų turistų centras nematerialiojo turto neįsigijo.
Nematerialiojo turto vertės pasikeitimas detalizuojamas 13-ojo VSAFAS 1 priede.



Materialusis turtas

P04. Ilgalaikis materialusis turtas apskaitoje registruojamas įsigijimo savikaina, finansinėje atskaitomybėje parodomas įsigijimo savikaina, atėmus sukauptą nusidėvėjimą ir jo vertės sumažėjimą. Nusidėvėjimas pradedamas skaičiuoti nuo kito mėnesio po to, kai turtas pradėtas eksploatuoti. Nusidėvėjimo suma pripažįstama sąnaudomis kiekvieną ataskaitinį laikotarpį.
Ilgalaikio materialiojo turto eksploatavimo išlaidos priskiriamos to ataskaitinio laikotarpio, kuriuo jos buvo patirtos, veiklos sąnaudoms.
         Šiaulių jaunųjų turistų centro ilgalaikį materialųjį turtą – 60785,35 € sudaro: 54366,78 € –  negyvenamųjų pastatų likutinė vertė, 536,60 € – mašinų ir įrenginių likutinė vertė, 5810,87 € baldų ir biuro įrangos likutinė vertė ir 71,10 € - kitas ilgalaikis turtas . Lyginant su praėjusiais metais, ilgalaikio materialiojo turto vertė sumažėjo jo nusidėvėjimo verte bei padarytas perkėlimas - kitas ilgalaikis turtas (palapinė) buvo perkeltas iš baldų ir biuro įrangos straipsnio.
          Įstaigoje yra materialiojo ilgalaikio turto, kuris yra visiškai nudėvėtas, tačiau vis dar naudojamas veikloje, tai kieto kuro katilai, elektros generatorius, pjūklas, vejapjovė, motociklas „Buranas“, stovas, skirtas prisitraukimams ir atsispaudimams, baldų komplektas, sekcija, trys kompiuteriai ir monitorius.
          Ilgalaikio turto, įsigyto pagal finansinės nuomos (lizingo) sutartis Šiaulių jaunųjų turistų centras neturi.
	Informacija apie ilgalaikio materialiojo turto balansinės vertės pasikeitimą per ataskaitinį laikotarpį pateikiama 12-ojo VSAFAS 1 priede. 
         Ilgalaikio finansinio turto Šiaulių jaunųjų turistų centras neturi.
         Biologinio turto Šiaulių jaunųjų turistų centras neturi.


TRUMPALAIKIS TURTAS

 Šiaulių jaunųjų turistų centro trumpalaikį turtą sudaro atsargos (medžiagos ir ūkinis inventorius), išankstiniai mokėjimai, per vienerius  metus gautinos sumos, trumpalaikės investicijos bei pinigai bankų sąskaitose.
 P08.  Atsargų likutis metų pradžioje buvo už 2422,73 €. Atsargų likutis 2019 m. gruodžio 31 d. yra 2422,73 €. Tai nesunaudotos kurui skirtos akmens anglies atsargos. Atsargų vertės pokytis per ataskaitinį laikotarpį analizuojamas  8-ojo VSAFAS 1 priede.
Išankstinių mokėjimų Šiaulių jaunųjų turistų centre nebuvo.
	P10. Per vienerius metus gautinų sumų likutį 49117,90 € sudaro sukauptos gautinos sumos: 13142,00 € – surinktos ir pervestos tėvų įmokų ir atsitiktinių paslaugų lėšos į Šiaulių miesto savivaldybės biudžetą, 35846,12 € - atostogų rezervo sukauptos sumos bei sukauptos sumos iš savivaldybės biudžeto – 129,78 €.
	Informacija apie per vienerius metus gautinas sumas detalizuojama 17-ojo VSAFAS 7 priede.
	P11. Pinigų likutis 4442,20 € – tai įstaigos paramos sąskaitoje likusi sukaupta pinigų suma - 2 proc. nuo GPM, gauta iš Valstybinės mokesčių inspekcijos. Lyginant su praėjusiu ataskaitiniu laikotarpiu, likutis padidėjo 653,18 €. Informacija apie pinigus ir jų ekvivalentus detalizuojama 17-ojo VSAFAS 8 priede.


FINANSAVIMO SUMOS

Finansavimo sumas sudaro finansavimo sumos nepiniginiam turtui įsigyti ir finansavimo sumos kitoms išlaidoms kompensuoti. Finansavimo sumos kitoms išlaidoms yra skirtos ataskaitinio laikotarpio išlaidoms kompensuoti. Finansavimo sumos nepiniginiam turtui įsigyti apima ir nemokamai gautą turtą.	
P12. Finansavimo sumų likutį 67042,58 € sudaro:
Finansavimo sumos iš valstybės biudžeto – 0,00 €. Visos finansavimo sumos, gautos iš valstybės biudžeto kitoms išlaidoms kompensuoti, panaudotos  įstaigos veiklai.
Finansavimo sumos iš savivaldybės biudžeto – 62600,38 €. Šią sumą sudaro: 60177,65 € - ilgalaikio nematerialiojo ir materialiojo turto, įsigyto iš savivaldybės biudžeto lėšų likutinė vertė (iš jų: pastatai -54366,78 €; baldai ir biuro įranga – 5810,87 €), 2422,73 € nesunaudotas atsargų likutis.
	Finansavimo sumos iš kitų šaltinių – 4442,20 € - pinigų likutis banko sąskaitoje.
	Finansavimo sumų pokyčiai per ataskaitinį laikotarpį detalizuojami 20-ojo VSAFAS 4 ir 5 prieduose. 


 ĮSIPAREIGOJIMAI

Įsipareigojimus sudaro: ilgalaikiai įsipareigojimai ir trumpalaikiai įsipareigojimai.
	 Ilgalaikių įsipareigojimų Šiaulių jaunųjų turistų centras neturi.
P17. Šiaulių jaunųjų turistų centro trumpalaikiai įsipareigojimai 36226,14 €: 35846,12 - sukauptos mokėtinos sumos (atostogų rezervas) iš savivaldybės biudžeto lėšų, 380,02 € - tiekėjams mokėtinos sumos iš savivaldybės biudžeto lėšų.


GRYNASIS TURTAS
		
P18. Grynasis turtas 13499,46 € - tai 2018 metų gruodžio 31 dienos grynojo turto likučio, t.y. 17159,34 €, ir einamųjų metų deficito, t.y. 3659,88 €, skirtumas.


Veiklos rezultatų ataskaitos pagal 2019 m. gruodžio 31 d. duomenis sumų paaiškinimas:


PAGRINDINĖS VEIKLOS PAJAMOS


Šiaulių jaunųjų turistų centro pagrindinės veiklos pajamas sudaro: finansavimo pajamos ir pagrindinės veiklos kitos pajamos ir kitos veiklos pajamos.
Finansavimo pajamas 383804,99 € sudaro: 14600,00 € - panaudotų finansavimo sumų kitoms išlaidoms pajamos iš valstybės biudžeto, 367763,53 € – panaudotų finansavimo sumų nepiniginiam turtui įsigyti ir kitoms išlaidoms pajamos iš savivaldybės biudžeto ir 1441,46 € - panaudotų finansavimo sumų kitoms išlaidoms pajamos iš kitų finansavimo šaltinių.
P21. Pagrindinės veiklos kitas pajamas 14910,00 € sudaro per 2019 metus surinktos ir pervestos į Šiaulių miesto savivaldybės biudžetą tėvų įmokų lėšos.
Kitos veiklos pajamas 13032,00 € sudaro atsitiktinių paslaugų lėšos.
Lyginant su praėjusiais metais, įstaigos pagrindinės veiklos ir kitos veiklos pajamos sumažėjo 3706,00 €. Didžiausias pokytis, t.y. sumažėjimas, pajamų už atsitiktines paslaugas – 5556,00 €. Tačiau Šiaulių jaunųjų turistų centro pagrindinės veiklos pajamos, t.y. tėvų įmokos už vaikų ugdymą, padidėjo 1850 €.


PAGRINDINĖS VEIKLOS SĄNAUDOS


P02. Šiaulių jaunųjų turistų centro per 2019 m. ataskaitinį laikotarpį patirtos sąnaudos sudaro 397056,36 €  Iš jų: 
358776,97 € - darbo užmokesčio ir socialinio draudimo sąnaudos;
4519,44 € – ilgalaikio turto nusidėvėjimo sąnaudos;
12505,76 € – komunalinių paslaugų ir ryšių sąnaudos;
2837,60 € – komandiruočių sąnaudos;
2401,67 € – transporto sąnaudos;
1702,59 € – paprastojo remonto ir eksploatacijos sąnaudos;
6552,57 € – sunaudotų atsargų sąnaudos;
7759,76 € – kitų paslaugų sąnaudos.

P22.   Darbo užmokesčio ir socialinio draudimo sąnaudas 358776,97 € sudaro: 353390,41 € – darbo užmokesčio sąnaudos, 5386,56 € –socialinio draudimo sąnaudos.




Pinigų srautų ataskaitos pagal 2019 m. gruodžio 31 d. duomenis sumų paaiškinimas:


PAGRINDINĖS VEIKLOS PINIGŲ SRAUTAI

Pagrindinės veiklos pinigų srautų sudedamosios dalys yra: pagrindinės veiklos pinigų srautai, investicinės veiklos pinigų srautai, finansinės veiklos pinigų srautai.
P02. Šiaulių jaunųjų turistų centro pagrindinės veiklos pinigų srautų išmokas 407857,48 € sudaro: 
Išmokos darbo užmokesčiui ir soc. draudimui  – 355426,17 €;
Išmokos už komunalines paslaugas ir ryšius – 15618,15 €;
Komandiruočių išmokos – 5244,09 €;
Išmokos už transporto paslaugas – 8787,67 €;
Kvalifikacijos kėlimo išmokos – 155,00 €;
[bookmark: _GoBack]Paprastojo remonto ir eksploatavimo išmokos – 1702,59 €;
Išmokos už atsargų įsigijimą – 8850,65 €;
Išmokos už kitų paslaugų įsigijimą – 12073,16 €.
Taigi didžiąją dalį pagrindinės veiklos išmokų sudaro išmokos darbo užmokesčiui ir socialiniam draudimui.
Informacija apie veiklos segmentus pateikiama 25-ajame VSAFAS.
Pinigų likučiai Šiaulių jaunųjų turistų centro paramos lėšų sąskaitoje 2019 m. gruodžio 31 d. buvo 4442,20 €. Informacija apie pinigus ir pinigų ekvivalentus pateikiama 17-ojo VSAFAS 8 priede.






Direktorius					Romualdas Pelenis



Vyr. buhalterė				Diana Balčiūnienė






